Το εφαρμοστέο δίκαιο στη σύσταση και λειτουργία της επιχείρησης
Creators: name: Κούτσιανος, Ιωάννης
Publisher: name: Pro Justitia
Year: 2018
Subjects: Εφαρμοστέο δίκαιο – νομικά πρόσωπα – lex societatis

description: Η συγκεκριμένη μελέτη επικεντρώνεται στην προβληματική που γεννάται σχετικά με το δίκαιο που προκρίνεται ως εφαρμοστέο για τα νομικά πρόσωπα, από την αναγνώριση της νομικής προσωπικότητας αυτών έως και τη λήξη της. Προκειμένου να καταστεί κατανοητή η λύση που δίδεται σε κάθε περίπτωση, αναγκαία προβάλλει, αρχικά, η παράθεση των θεωριών που έχουν κατά καιρούς υποστηριχθεί σε σχέση με το εν λόγω ζήτημα. Στην πράξη, κρατούσα είναι η θεωρία της έδρας, η οποία, ωστόσο, με τη σειρά της εγείρει προβληματισμούς ως προς την υιοθέτηση της πραγματικής ή της καταστατικής έδρας. Αδιαμφισβήτητο ενδιαφέρον, επίσης, παρουσιάζει η θέση του Δικαστηρίου της Ευρωπαϊκής Ένωσης (στο εξής: ΔΕΕ ή Δικαστήριο), η οποία εμφανίζει σημαντικές μεταβολές μέσα στα χρόνια. Από την απόφαση Daily Mail του 1988 έως και την απόφαση Polbud του Οκτωβρίου του 2017, το Δικαστήριο αντιμετώπισε ποικιλοτρόπως το πρόβλημα που γεννά η συμβατότητα ή μη εθνικών ρυθμίσεων για νομικά πρόσωπα που εμφανίζουν – ή επιδιώκουν να εμφανίσουν – στοιχεία αλλοδαπότητας προς την κοινοτική ελευθερία εγκατάστασης, όπως αυτή κατοχυρώνεται στα άρθρα 49 και 54 της Συνθήκης για τη Λειτουργία της Ευρωπαϊκής Ένωσης (στο εξής: ΣΛΕΕ). Ακόμα, ιδιαίτερης αναφοράς χρήζει το άρθρο 10 του ελληνικού Αστικού Κώδικα (στο εξής: AK) που αφορά στη lex societatis, καθώς αντίστοιχα και η ερμηνεία του από τα ημεδαπά δικαστήρια. Τέλος, χαρακτηριστικές είναι και οι εξαιρέσεις από το πεδίο εφαρμογής του 10 ΑΚ, όπως και η ratio που υποκρύπτεται πίσω από τη θέσπιση αυτών, όπως ο ν. 791/78 περί ναυτιλιακών εταιριών και το αρ. 45 παρ. 3 του ν. 4072/12 περί Ιδιωτικών Κεφαλαιουχικών Εταιριών. Εν κατακλείδι, για την πληρέστερη εναρμόνιση του ευρωπαϊκού εταιρικού δικαίου, προτείνεται η θέσπιση νομοθετημάτων δευτερογενούς ενωσιακού δικαίου με στόχο τον προσδιορισμό του εφαρμοστέου δικαίου ως προς τη σύσταση και λειτουργία των κοινοτικών επιχειρήσεων. This study focuses on the problem of the law that is applicable to legal entities, from the recognition of their legal personality until its expiry. In order to understand the solution given in each case, it is necessary first of all to mention the theories that have been supported from time to time with regard to this issue. In practice, the theory of lex sedis is the one that prevails, which, however, in turn raises concerns about the adoption either of the company’s real seat or of its registered office. Undoubtedly, the position of the Court of Justice of the European Union, which has undergone significant changes over the years, is of great interest. From the Daily Mail judgment of 1988 to the Polbud judgment of October 2017, the Court has in various ways dealt with the problem of the compatibility of national rules for legal entities who display - or seek to display - foreign elements with the Community Freedom of Establishment, as enshrined in Articles 49 and 54 of the Treaty on the Functioning of the European Union ('the TFEU'). Furthermore, Article 10 of the Greek Civil Code concerning lex societatis, as well as its interpretation by the domestic courts, is particularly relevant. Finally, the exemptions from the scope of art. 10 of the national Civil Code are quite significant, as well as the ratio lying behind their adoption, such as Law No 791/78 on shipping companies and the art. 45 par. 3 of Law 4072/12 on Private Capital Companies. In conclusion, for a more complete harmonization of European company law, it is proposed to introduce secondary Union legislations with a view to determining the law applicable to the establishment and operation of Community undertakings.
description: Pro Justitia, Vol 1 (2018)